’n Jaar en vyf maande nadat hy vermis geraak het, het die familie van Dean Jafta uitgevind dat die polisie reeds verlede jaar sy lyk gekry het.
Die proses om ’n onbekende lyk met ’n vermiste persone-dossier te verbind is blykbaar destyds nooit gevolg nie.
“Intussen soek ons al ’n jaar en vyf maande na hom,” sê Jafta sr. Die polisie het Donderdag reeds vir Jafta sr. en sy broer, Alison, gevra om na die genl.maj. André Wiese, gebiedsbevelvoerder van die Tshwane-Oos-polisie, se kantoor te kom.
Sy het vertel hoe Jafta sr. haar in Mei by ’n gemeenskapsvergadering vertel het van sy vermiste seun, hoe hy sukkel moet die plaaslike polisie.
“Dit het hulle na die Midrand-polisie gelei. Hulle het gevind dat daar op 25 Mei 2017 ’n lyk gevind is. Hy is vyf of ses keer geskiet.
“Dit was as ’n moord geregistreer, maar daardie ondersoekbeampte het nooit sy soektog buite Midrand geneem nie. Ja, foto’s en vingerafdrukke is van die lyk geneem, maar daar is baie prosedures nié gevolg nie.
“Die lyk is as ’n onbekende oorgeplaas na die Hillbrow-lykshuis en later begrawe,” het Nkosi-Malobane verduidelik.
Foto’s wat destyds van die lyk geneem is, is Maandag aan Jafta sr. gewys, sodat hy kon bevestig dat dit sy seun is.